|  |  |  |  |
| --- | --- | --- | --- |
| http://www.asxetos.gr/sendata/articles/images/asArticleRecords-1830.ethnosim.gif |  |  | **Βέροια, 19 Φεβρουαρίου 2021** |
| ΕΛΛΗΝΙΚΗ ΔΗΜΟΚΡΑΤΙΑ |  |  |  |
| ΝΟΜΟΣ ΗΜΑΘΙΑΣ |  |  |  |
| **ΔΗΜΟΣ ΒΕΡΟΙΑΣ** |  |  |  |
| Γραφείο Επικοινωνίας & Δημοσίων Σχέσεων |  |  | **Προς**: Οικονομική Επιτροπή |
| **Email**: [presver@otenet.gr](mailto:presver@otenet.gr) |  |  |  |
| **Τηλέφωνο**: 2331350617 |  |  |  |
| [www.veria.gr](http://www.veria.gr) |  |  |  |

**ΕΙΣΗΓΗΤΙΚΟ ΣΗΜΕΙΩΜΑ**

**Θέμα:** Έγκριση δαπάνης έκτακτης μετακίνησης του Αντιδημάρχου Ηλεκτρονικής Διακυβέρνησης και Ψηφιακής Πολιτικής στα Τρίκαλα μέσω Λάρισας

Ο Αντιδήμαρχος, Ηλεκτρονικής Διακυβέρνησης και Ψηφιακής Πολιτικής, Καλλίστρατος Γρηγοριάδης, μετακινήθηκε εκτάκτως με Ι.Χ. αυτοκίνητο στα Τρίκαλα, τη Δευτέρα 8 Φεβρουαρίου 2021, προκειμένου να συναντηθεί με τον Δήμαρχο Τρικκαίων πρόεδρου του Δικτύου Ψηφιακών Πόλεων «Citiesnet», Δημήτρη Παπαστεργίου, με σκοπό να ενημερωθεί για τα ψηφιακά προγράμματα που εφαρμόζει ο Δήμος Τρικκαίων, αφού πρώτα μετέβηκε νωρίς το πρωί της ίδιας ημέρας στην Λάρισα όπου πραγματοποίησε υπηρεσιακή συνάντηση στην έδρα τους Δήμου Λαρισαίων για να συζητήσει την πιθανότητα κατάρτισης κοινής πρότασης δράσης για ψηφιακά προγράμματα στο πλαίσιο συμμετοχής των δυο δήμων στην αστική μη κερδοσκοπική εταιρία «Citiesnet».

Η επιστροφή του αντιδημάρχου πραγματοποιήθηκε αυθημερόν τη Δευτέρα 8 Φεβρουαρίου 2021, μετά την ολοκλήρωση της συνάντησής του με το Δήμαρχο Τρικκαίων.

**Α)** Σύμφωνα, με τις διατάξεις της υποπαραγράφου Δ9 της παραγράφου Δ του άρθρου 1 και του άρθρου 2 του ν. 4336/2015 (ΦΕΚ 94/Α΄) στους μετακινούμενους με οποιαδήποτε ιδιότητα, με εντολή του Δημοσίου, των Ο.Τ.Α. και των λοιπών Ν.Π.Δ.Δ. αναγνωρίζονται δαπάνες μετακίνησης εντός κι εκτός έδρας που περιλαμβάνουν: α) τα έξοδα κίνησης (αντίτιμο εισιτηρίων μέσων μαζικής μεταφοράς ή συγκοινωνιακών μέσων, δαπάνη χιλιομετρικής αποζημίωσης λόγω χρησιμοποίησης οχήματος ιδιωτικής χρήσης (Ι.Χ.) ή μισθωμένου μεταφορικού μέσου αν επιτρέπεται η χρήση του, η δαπάνη διοδίων, ο ναύλος οχήματος σε μετακινήσεις με θαλάσσιο μέσο μεταφοράς), β) έξοδα διανυκτέρευσης (για τις δαπάνες διαμονής σε ξενοδοχειακές μονάδες ή ενοικιαζόμενα καταλύματα), γ) ημερήσια αποζημίωση (για τις εκτός έδρας μετακινήσεις), δ) έξοδα μεταφοράς οικοσκευής, ε) επίδομα υπηρεσίας αλλοδαπής (εφόσον η παραμονή του μετακινούμενου στο εξωτερικό υπερβαίνει το διάστημα των 30 ημερών).

Για τις μετακινήσεις **στο ΕΣΩΤΕΡΙΚΟ**:

α) Τα έξοδα κίνησης εκτός έδρας περιλαμβάνουν **το αντίτιμο των εισιτηρίων όλων των απαιτούμενων μέσων μαζικής μεταφοράς** που χρησιμοποιούν οι μετακινούμενοι και τη χιλιομετρική αποζημίωση όταν μετακινούνται με Ι.Χ. αυτοκίνητο, του οποίου η χρήση από υπαλλήλους επιτρέπεται ύστερα από έγκριση του αρμοδίου προς διορισμό οργάνου, για μετακινήσεις εκτός έδρας και μέσα στα όρια του νομού ή της περιφέρειας καθώς και για μετακινήσεις εκτός έδρας και πέρα από τα όρια του νομού ή της περιφέρειας **όταν η μετάβαση γίνει διαδοχικά σε περισσότερες από μία περιοχές ή σε νησί.** Στις περιπτώσεις αυτές, **καταβάλλεται η δαπάνη χιλιομετρικής αποζημίωσης, η δαπάνη διοδίων, καθώς και ο ναύλος αυτοκινήτου** σε περίπτωση μετακίνησης με θαλάσσιο μέσο μαζικής μεταφοράς (άρθρο 7 του πιο πάνω νόμου). Η χιλιομετρική αποζημίωση καθορίζεται με απόφαση του Υπουργού Οικονομικών (άρθρο 8 του πιο πάνω νόμου) αλλά μέχρι την έκδοση της ως άνω υπουργικής απόφασης το **ύψος της χιλιομετρικής αποζημίωσης για μετακίνηση με αυτοκίνητο** εξακολουθεί να καθορίζεται από την αρ. 2/56533/0022/10-10-2006 κοινή υπουργική απόφαση και **ανέρχεται σε 0,15 € το χιλιόμετρο.**

β) Τα έξοδα διανυκτέρευσης αναγνωρίζονται α) όταν η απόσταση από την έδρα του μετακινουμένου είναι μεγαλύτερη από εκατόν εξήντα (160) χιλιόμετρα, εφόσον αυτός κινείται με ιδιωτικής χρήσης ή υπηρεσιακό αυτοκίνητο και μεγαλύτερη από εκατόν είκοσι (120) χιλιόμετρα, όταν κινείται με συγκοινωνιακό μέσο καθώς και για μετακινήσεις από την ηπειρωτική στη νησιωτική Χώρα και αντίστροφα ή από νησί σε νησί σε απόσταση μεγαλύτερη από είκοσι (20) ναυτικά μίλια, β) όταν υπάρχει αντικειμενική αδυναμία επιστροφής, ανεξάρτητα από τις προϋποθέσεις της προηγούμενης περίπτωσης, η οποία βεβαιώνεται από την οικεία αστυνομική, λιμενική ή αερολιμενική Αρχή. Τα έξοδα διανυκτέρευσης συνίστανται στο ποσό που καταβάλλουν οι μετακινούμενοι σε κάθε τύπο ξενοδοχειακής μονάδας ή ενοικιαζόμενου καταλύματος με ανώτατο όριο για τους Δημάρχους Δήμων πληθυσμού κάτω των 300.000 κατοίκων, τους Αντιδημάρχους και τους Ειδικούς Συμβούλους -Ειδικούς Συνεργάτες τα **80 ευρώ** και για τους Δημοτικούς Συμβούλους, τους Νομικούς Συμβούλους-Δικηγόρους του Δήμου και τους Δημοτικούς Υπαλλήλους τα **60 ευρώ** ανά διανυκτέρευση, ποσά που προσαυξάνονται κατά 20% για διαμονή εντός των ορίων των δήμων Αθηνών και Θεσσαλονίκης (άρθρο 10 του πιο πάνω νόμου).

γ) Η ημερήσια αποζημίωση ορίζεται στο ποσό των σα-ράντα (40) ευρώ, ανεξάρτητα από τη θέση ή το βαθμό του μετακινούμενου. Η ημερήσια αποζημίωση καταβάλλεται **ολόκληρη** όταν α) καταβάλλονται δαπάνες διανυκτέρευσης, β) η διανυκτέρευση πραγματοποιείται σε φιλικό σπίτι, γ) οι μετακινούμενοι, κατά την επιστροφή τους, είναι υποχρεωμένοι, λόγω των συγκοινωνιακών συνθηκών, να διανυκτερεύσουν σε πλοίο ή σε τρένο, δ) οι μετακινούμενοι διανυκτερεύουν στην ύπαιθρο και ε) για την ημέρα επιστροφής όταν συμπίπτει με την ημέρα λήξης εργασιών. Η ημερήσια αποζημίωση καταβάλλεται **κατά το ήμισυ (1/2)** όταν α) οι μετακινούμενοι καλύπτονται από ημιδιατροφή και β) ο μετακινούμενος επιστρέφει αυθημερόν και η απόσταση του προορισμού από την έδρα του είναι: αα) μεγαλύτερη από εκατόν εξήντα (160) χιλιόμετρα, εφόσον κινείται με ιδιωτικής χρήσης ή υπηρεσιακό αυτοκίνητο, ή ββ) μεγαλύτερη από εκατόν είκοσι (120) χιλιόμετρα, όταν κινείται με συγκοινωνιακό μέσο, ή γγ) μεγαλύτερη από είκοσι (20) ναυτικά μίλια για μετακινήσεις από την ηπειρωτική στη νησιωτική Χώρα και αντίστροφα ή από νησί σε νησί. Τέλος, η ημερήσια αποζημίωση καταβάλλεται **κατά το ένα τέταρτο (1/4)** για τις αυθημερόν εκτός έδρας μετακινήσεις ενώ **δεν καταβάλλεται ημερήσια αποζημίωση όταν παρέχεται πλήρης διατροφή** (άρθρο 11 του πιο πάνω νόμου).

**Β)** Σύμφωνα με τις διατάξεις της παρ. 1 (δ) του αρθ. 3 του Ν.4623/2019 (ΦΕΚ Α’ 134/09-08-2019) η Οικονομική Επιτροπή «Αποφασίζει για την έγκριση της αποζημίωσης των δαπανών μετακίνησης του δημάρχου, των αντιδημάρχων και των δημοτικών συμβούλων, εκτός της έδρας του Δήμου για εκτέλεση υπηρεσίας. Σε κατεπείγουσες περιπτώσεις επιτρέπεται να μετακινηθεί εκτός έδρας ο δήμαρχος, ο αντιδήμαρχος ή μέλος του δημοτικού συμβουλίου χωρίς προηγούμενη απόφαση της οικονομικής επιτροπής. Στις περιπτώσεις αυτές, η επιτροπή αποφασίζει χωρίς καθυστέρηση, αν η μετακίνηση ήταν επιβεβλημένη ή όχι».

**Παρακαλείται η Οικονομική Επιτροπή**

**Να εγκρίνει** τη δαπάνη έκτακτης μετακίνησης του Αντιδημάρχου Ηλεκτρονικής Διακυβέρνησης και Ψηφιακής Πολιτικής στα Τρίκαλα με Ι.Χ αυτοκίνητο, μέσω Λάρισας, την Δευτέρα **8 Φεβρουαρίου 2021** και επιστροφή την ίδια ημέρα (αυθημερόν) , προκείμενου να συναντηθεί με τον Δήμαρχο Τρικκαίων πρόεδρου του Δικτύου Ψηφιακών Πόλεων «Citiesnet», Δημήτρη Παπαστεργίου,, με σκοπό να ενημερωθεί τα ψηφιακά προγράμματα που λειτουργεί ο Δήμος Τρικκαίων, με δαπάνη ύψους  **95,89€,** η οποία θα πιστωθείσε βάρος του Κ.Α. **02.00.6421.001** του προϋπολογισμού του Δήμου έτους 2020 και αναλύεται ως εξής:α) έξοδα κίνησης ύψους **75,89€** (Βέροια –Λάρισα – Τρίκαλα και επιστροφή) (159+61,5+182,8)\*0,15= **60,49€** για χιλιομετρική αποζημίωση και **15,40€** για κάλυψη διοδίων, β) δαπάνη ημερήσιας αποζημίωσης ύψους **20,00** €, η οποία αναλύεται ως εξής: 1/2\*40,00€=**20,00€** για την αυθημερόν μετακίνηση του Αντιδημάρχου στα Τρίκαλα.

**Ο Δήμαρχος**

**Κωνσταντίνος Βοργιαζίδης**